open-index/open-wikipedia-markdown huggingface dataset:
Гантогтохын Ирээдүй

**Гантогтохын Ирээдүй** нь (1995 оны 3-р сарын 20-нд) Улаанбаатар хотод төрсөн. Түүнийг хүмүүс ихэвчлэн **"ДОМОГ IZ"** нэрээр нь буюу YouTube дээрх хөгжилтэй видео болон түүний үүсгэн байгуулсан Миборни ХХК-р мэддэг.

## Өмнөх амьдрал
Ирээдүй нь Улаанбаатар хотод Гантогтох, Баярмагнай нарын гэрт 1995 оны 3 дугаар сарын 20-нд тэдний анхны буюу том хүү болон мэндэлжээ.Тэрээр 2001 онд Нийслэлийн 43-р сургуульд элсэн орж 2011 онд ШУТИС-ХБС лицей ахлах сургуулийг төгсөж улмаар 2011 онд Мэдээлэл, Холбооны Технологийн Сургууль-д мэдээллийн технологийн инженер мэргэжлээр суралцаж 2015 онд төгссөн. 
## Кареер
### Нөлөөлөгч
Гантогтохын Ирээдүй нь 2016 оноос хойш YouTube платформ дээр өөрийн бичлэгүүдийг байршуулж эхэлсэнээр түүнийг маш олон хүмүүс үзэж, дагаж, таниж эхэлсэн байдаг.

### Бизнес эрхлэгч
Гантогтохын Ирээдүй нь Миборни ХХК (2014 он) , МИХОРНИ ХХК (2021 он), МИБОРНИ САНГ (2021 онд) байгуулсан бөгөөд тэрбээр Монгол улсын зах зээлд өөрийн сошиал медиа маркетинг, онлайн сургалтынхаа бүтээгдэхүүн, үйлчилгээг таниулж маш олон хэрэглэгчтэй болж чадсан юм.

## Хувийн амьдрал
Гантогтохын Ирээдүй нь Нисгэгчийн Мөнхнарантай гэрлэж дундаасаа Нэгүн гэх хүүтэй бөгөөд тэрбээр Монгол, Англи, Орос хэлтэй.

## Улс төрийн замнал
2024 оны 9-р сард Гантогтохын Ирээдүй нь Монгол Ардын Намын дэргэдэх Социал Демократ Залуучуудын Холбоо (SDY Mongolia)-ны удирдах зөвлөлийн гишүүнээр сонгогдсон.

2024 оны 11-р сард тэрээр Монгол Улсын Засгийн газрын Хэрэг эрхлэх газрын дарга Ням-Осорын Учралын зөвлөхөөр томилогдсон.Энэ албан тушаалд байх хугацаандаа залуучуудын оролцооны бодлого, төрийн харилцаа, дижитал харилцааны шинэчлэлийн чиглэлд ажилласан.

2025 оны 6-р сард Н.Учрал Монгол Улсын Тэргүүн шадар сайд бөгөөд Эдийн засгийн хөгжлийн сайдаар томилогдсоноор Ирээдүй зөвлөхийн ажлаа үргэлжлүүлж, эдийн засгийн бодлогын стратеги, олон улсын имидж бүрдүүлэлт болон салбар хоорондын залуучуудын санаачилгыг уялдуулах үүрэг гүйцэтгэж байна.

2026 оны хоёрдугаар сард Г. Ирээдүй нь Монгол Улсын Их Хурлын дарга Нямосорын Учралын зөвлөхөөр улиран томилогдсон.

## Эх сурвалж
## External links
* Official Website
* 
* 
* 

Ангилал:YouTube суваг
Ангилал:Монголчууд
Ангилал:Улаанбаатарын хүн
Ангилал:1995 онд төрсөн
Оно Ёоко

**Ёоко Оно Леннон** (япон: 小野 洋子, катакана үсгээр オノ・ヨーコ, **Оно Ёоко**, орос бичлэгийн хэв маягийг дагаж Иоко Оно, Йоко Оно гэж бичих нь бий; 1933 оны 2 сарын 18-нд төрсөн) нь Японы мультимедиа уран бүтээлч, дуучин, дууны үг зохиогч ба энхтайвны тэмцэгч нийгмийн идэвхтэн юм.  Түүний ажлуудад англи болоод япон хоёр хэлээр үзүүлбэр буюу үзүүлбэрийн урлаг ба кино багтдаг. Тэр Их Британийн алдарт Бийтлз хамтлагийн дуучин-дуу зохиогч Жон Леннонтой 1969 оноос хойш 1980 онд түүнийг амь насаа алдах хүртэл хамт амьдарсан билээ.  

## Намтар 
Оно Ёоко нь 1933 оны 2 сарын 18-нд Токио хотноо чинээлэг банкны эзний охин Оно Исоко (小野 磯子, Ono Isoko) болон сонгодог төгөлдөр хуурч асан Оно Эйсүкэ (小野 英輔, Ono Eisuke) нарын гэр бүлд төрсөн бөгөөд 1953 онд АНУ-ын Нью-Иорк хотод гэр бүлээрээ нүүж ирсэн. 

Жон Леннон 1966 оны 11-р сарын 9-нд Оно Ёокогийн бүтээлийг үзсэнээр танилцаж байжээ. 

1969 оны 3-р сарын 20-нд Жон Леннон, Оно Ёоко нар Гибралтарт хуримаа хийжээ. 

1975 оны 10-р сарын 9-нд тэдний хүү Шон Леннон мэндэлсэн байна. 

2017 оны 6 сарын 14-ний Лхагва гарагт Нью-Йорк хотноо болсон National Music Publishers Association байгууллагын гала тоглолтын үеэр Жон Ленноны алдарт “Imagine” дууны хамтран зохиогч гэдгийг хүлээн зөвшөөрсөн тухай зарлажээ. 

## Цахим холбоос 
*Иоко Оно албан ёсоор “Imagine” дууны хамтран зохиогч боллоо
*Иоко Оно

Ангилал:Япончууд
Ангилал:1933 онд төрсөн
Ангилал:Японы кино найруулагч
Ангилал:Японы дуучин
Ангилал:Дууны үг зохиогч
Абердины гүүр

**Абердины гүүр** ()  нь Сьерра Леоны нийслэл Фритаун хотын Абердин Крик булан дээр орших, автомашины зам бүхий гүүр юм. Энэхүү гүүр нь ойролцоогоор 270 метр урт аж.

Гүүр хотын замын хөдөлгөөнд онцгой чухал үүрэгтэй бөгөөд хотын хэсэг Абердиныг Муррей Таунтай холбодог.

## Цахим холбоос 
* Гүүрийн зурагнууд
* Гүүрийн зурагнууд

## Эшлэл 
Ангилал:Сьерра Леоны замын гүүр
Ангилал:Фритауны барилга байгууламж
Ангилал:Африкийн гүүр
Ангилал:Гулдан гүүр
Ангилал:Хүчитгэсэн бетон гүүр
Ангилал:20-р зуунд барьсан
Перикл

**Перикл** (эртний грек. Περικλῆς, - περί + κλέος, -«алдраар хүрээлүүлэгч»; МЭӨ 494-429 онууд) - Афины улс төрийн зүтгэлтэн, Афины ардчиллын  «үүсгэгч эцэг» -үүдийн нэг, алдарт илтгэгч, цэргийн жанжин. 

Перикл нь Афинд язгууртнуудын гэр бүлд төрсөн. Тэрбээр Алкмеонидын улс төрийн бүлэглэлийг толгойлж, улс төрийн идэвхтэй үйл ажиллагаагаа эхлүүлсэн нэгэн. Перикл язгууртны гарал үүсэлтэй байсан ч тухайн үед ардчиллыг дэмжигч байсан. Язгууртны бүлгийн удирдагч Кимонтой тэмцэхэд Перикл ард түмний дэмжлэгийг авах хэрэгтэй байсан юм. МЭӨ 461 онд Кимоныг удирдлагаас хөөн зайлуулсны дараа тэрбээр Афины хамгийн нөлөө бүхий улс төрчдийн нэг болж, Афиныг ардчилах чухал үе шат болсон гол шинэчлэлийг эхлүүлсэн байна. Перикл өөрийгөө зөвхөн язгууртнуудад найддаг Кимоныг залгамжлагч Фукидидугаас ялгаатай нь Афины энгийн ардын ашиг сонирхлын төлөөлөгч гэж өөрийн байр сууриа эзэлсэн байдаг. 

Фукидидийг хөөгдсөний дараа Перикл Афины хамгийн нөлөө бүхий, эрх мэдэл бүхий улс төрч болж удирдаж байв. Ардчиллын хамгийн дээд цэцэглэлтийн эрин үе атлаа төрийн нэг зүтгэлтний гарт байсан эрин үе байв. Перикл нь Афины тэнгисийн хүчийг өсгөж,  хотыг, ялангуяа Акрополисыг алдартай барилгуудаар чимэглэсэн юм. Периклийн дор Афин нь эдийн засаг, соёлын хөгжлийн хамгийн өндөр түвшинд хүрсэн (Периклын зуун). Түүний удирдлага дор Афин бол Грекийн дэлхийн хамгийн том эдийн засаг, улс төр, соёлын төв болж байсан. Энэ хугацаанд Перикл Афины нөлөөний хүрээг өргөжүүлж, Спарта Улстай дайтахаар бэлтгэж байсан. Улмаар Пелопонессын дайн эхэлж Перикл нас барсан гэдэг. 

Перикл бол оновчтой ашигтай сэтгэлгээг эрхмэлдэг хүн байв. Тэрбээр мухар сүсэг, зөн совинд итгэдэггүй, тэдгээрийг логикоор тайлбарлахыг хичээдэг нэгэн байсан атлаа Перикл нь атеист биш шашин шүтдэг хүн байсан гэж эх сурвалжид тэмдэглэсэн байдаг.

Ангилал:Афины улс төрч
Ангилал:Афины цэргийн зүтгэлтэн
Ангилал:Эртний илтгэгч
Ангилал:Эртний Грекчүүд
Ангилал:МЭӨ 5-р зуунд төрсөн
Ангилал:МЭӨ 429 онд өнгөрсөн
Луузаншаравын Шаравдорж

**Луузаншаравын Шаравдорж** (1944 онд төрсөн) Монгол Улсын Төрийн шагналт зураглаач хүн юм. 

## Намтар 
Л.Шаравдорж нь Увс аймгийн Өндөрхангай сумын нутагт 1944 онд төрсөн. 

1952 онд Өндөрхангай сумын бага сургуульд оржээ. Тэр 4 дүгээр ангиасаа нийслэлийн 6 дугаар дунд сургуульд шилжин 10 дугаар ангиа 1962 онд төгсчээ. 

Л.Шаравдорж Монгол кино үйлдвэрт 1962 оноос ажиллаж байгаад 1963-1968 онд ЗХУ-ын Бүх Холбоотын Кино Урлагийн Дээд Сургуулийг Профессор Б.И.Волчекинй урланд төгссөн. 1968-1993 онд Хослол зургийн цехэнд зураглаач, ерөнхий зураглаачаар ажиллаж байсан. 

## Киноны уран бүтээл 
### Уран сайхны кино 
* 1969 онд Анхны алхам
* 1974 онд Нар хиртсэн жил 
* 1975 онд Алтан соёмбын дуулал
* 1976 онд Хүний амь
* 1979 онд Бушхүүгийн үлгэр 
* 1981 онд Хатанбаатар 
* 1982 онд Тэмцлийн оч 
* 1984 онд Ялалтын дуун 
* 1984 онд Санаж яваарай
* 1985 онд Ацаг шүдний зөрөө
* 1988 онд Мандухай цэцэн хатан
* 1989 онд Хачин хүн 
* 1991 онд Мөнх тэнгэрийн хүчин дор 
* 1992 онд Нүцгэн уулын бэлд гэх мэт. 

### Баримтат кино 
* 1973 онд Элгэн халуун найрамдал  гэх мэт. 

## Гавьяа Шагнал 
Л. Шаравдоржийн хийж бүтээснийг өндөрөөр үнэлэн 

* Монголын үйлдвэрчний эвлэлийн шагнал, 
* Соёлын яамны жуух, 
* Урлагийн ажилтний холбооний шагнал, 
* Ардын хувьсгалын 60, 70 жилийн ойн медаль, 
* , VII жилийн гавшгайч цол, 
* Хөдөлмөрийн хүндэт медаль, 
* Мандухай цэцэн хатан киноны зураглаачаар ажилласны учир 1989 онд Монгол улсын Төрийн шагнал хүртээжээ.

Ангилал:Монголын кино зураглаач
Ангилал:Өндөрхангайн хүн
Ангилал:Монголчууд
Ангилал:1944 онд төрсөн
Уол Стрийт Жорнал

**Уолл Стрийт Жорнал** ()  бол Нью Йоркод 1889 оноос хойш "News Corp" компанийн нэг хэсэг болох Dow Jones & Company эрхлэн, англи хэлээр гаргадаг өдөр тутмын бизнес мэдээллийн сонин юм. Америкийн хамгийн том, нөлөө бүхий хэвлэлүүдийн нэг болох тус сонин 2010 онд өдөр тутам 2.1 сая хувь хэвлэгдэж, интернетэд 400 мянган төлбөртэй захиалагчтай байв. Мөн тус сонины Европ, Азийн салбар хэвлэлүүд гардаг байна. Өдөр бүр 50 орчим хуудастай Улс төр, эдийн засаг, санхүү, дүн шинжилгээ, соёлын мэдээ зэргийн хэвлэн нийтлэгддэг байна. Сонины нэрээс АНУ-ын санхүүгийн төвтэй шууд холбоотой гэдэг нь ойлгогдоно. Хэвлэл өөрөө Америк, олон улсын бизнес, санхүүгийн мэдээнд голчлон анхаарлаа хандуулдаг.

Энэ хэвлэл санхүүгийн долоо хоногийн нэр хүнд бүхий «Barron's» болон сар тутам гардаг тансаг сайхан амьдралын тухай «WSJ. Magazine» сэтгүүлээрээ алдартай. 

2019 оны байдлаар дэлхий даяар өдөр бүр 2,5 сая гаруй хувь хэвлэгдэж, 931,000 төлбөр төлдөг онлайн захиалагчтай байсан. 

2003 оны 11 дүгээр сар хүртэл **Уолл Стрийт Жорнал** АНУ-ын хамгийн том хэвлэл байсныг "USA Today" давсан юм. Түүний өнөөдрийн гол өрсөлдөгч нь Лондонд байрладаг  "Financial Times" юм. 

Тус сонин онлайн үйл ажиллагаагаа 1996 онд эхлүүлсэн. 

Энэ сонин 1889 оны 7 дугаар сарын 8-нд Чарльз Доу, Эдвард Жонс, Чарльз Бергстрессер нар үндэслэснээс хойш өдөр тутам хэвлэгдэж байгаа юм.

Ангилал:АНУ-ын сонин
Ангилал:Англи хэлээрх өдөр тутмын сонин
Ангилал:Консерватизм
Ангилал:Нью-Йоркийн (хот) хэвлэл мэдээлэл
Ангилал:Эдийн засгийн сонин
Ангилал:1889 онд анх хэвлэгдсэн
Сидней Харбор Бридж

**Сидней Харбор Бридж** ( [], монг. *Сиднейн боомтын гүүр*) нь 1932 оны гуравдугаар сарын 19-нд албан ёсоор нээлтээ хийсэн, Сиднейн боомт (Порт Жэксон) дээгүүр, хотын умард ба өмнөд эргийг холбох гүүр бөгөөд түүнийг нутгийнхан нь *«coat hanger»* (монгол: хувцасны өлгүүр) хэмээн нэрлэдэг аж. 2007 онд тус гүүрийн 75 жилийн ой болсон ба энэ үеэр гүүрийг Австралийн үндэсний өвийн жагсаалтад бүртгэн авчээ. Энэхүү жагсаалтад бүртгэн авсан үндэслэл нь орчин үеийн Сидней хотын хөгжил ба ирээдүйн Австрали Улс олон улсын тавцанд гялалзан тодрох бэлгэдэл мөн хэмээн үзжээ.

Сиднейн алдартай барилга болох дуурийн театрын хажуугаар уг гүүр нь тус хотын уран барилгын нэгд зүй ёсоор ордог.

## Хийц 
Гүүрийн тулгуур хоорондын зай нь 503 метр бөгөөд нумын орой нь далай түвшнээс дээш 134 метр өргөгдсөн байдаг ч зуны халуунд ган нь халан тэлэх тул ахиад 18 см дээш өргөгддөг. Зөвхөн нумыг хийхэд нийт 39.006 тонн ган хэрэглэжээ. Нийт 52.800 тонн ган тус гүүрэнд ашигласан тул дэлхийн хамгийн хүнд, өргөн нуман гүүрнүүдийн тоонд багтдаг. Мөн түүнчлэн 17.000 м³ боржин болон 95.000 м³ бетоныг хэрэглэжээ. Гүүр нь тулгуур хоорондын зай ихтэй ба 50 метрийн өргөнтэй нь түүнийг дэлхийн хамгийн өргөн (тулгуур хоорондын зай ихтэй) гүүрт оруулах ба энэ амжилтаараа 2004 онд Гиннесийн номд бүртгэгджээ. Нийт найман автомашины эгнээтэй (үүнээс нэг нь автобусны эгнээ), хоёр галт тэрэгний зам, нэг унадаг дугуйн зам ба явган зорчигчийн замтай.

## Зургийн цомог 

Зураг:Sydney Harbour Bridge from Circular Quay.jpg|Гүүр шөнөөр
Зураг:Sydney Harbour Bridge hinge.jpg|Гүүрийн нугас
Зураг:OperaSydney-Fuegos2006-342289398.jpg|2006 оны шинэ жилийн галт тэсрэгчийн үзүүлбэр

## Цахим холбоос 
* structurae.net: *Sydney Harbour Bridge* (англиар)
* Sydney City Council

## Эшлэл 
Ангилал:Австралийн замын гүүр
Ангилал:Ган гүүр
Ангилал:Нуман гүүр
Харбор Бридж
Ангилал:Австралийн техникийн дурсгал
Ангилал:Historic Civil Engineering Landmark
Ангилал:Австрали ба Далайн орнуудын гүүр
Ангилал:2000 оны зуны олимпын тэмцээний газар
Ангилал:1930-аад онд барьсан
Ясир Арафат

дээр, 2001 он]]

**Ясир Арафат** (ياسر عرفات;       1929 оны 8 дугаар сарын 24, Египетийн Каир хотод - 2004 оны 11 дүгээр сарын 11, Францын Кламарт нас барсан), төрөхөд авсан жинхэнэ нэр - Мухаммед Абд ар-Рахман Абд ар-Рауф Арафат аль-Кудва аль-Хуссейн (محمد عبد الرحمن عبد الرؤوف عرفات القدوة الحسيني), мөн Куня Абу Аммар (أبو عمّار) - 1993 оноос хойш Палестины Үндэсний Захиргааны дарга (ерөнхийлөгч), Палестины чөлөөлөх байгууллагын удирдагч (1969 оноос хойш); 1994 оны Нобелийн энхтайвны шагналтан. 

Тэрээр 75 настайдаа Францын Парисын ойролцоох Кламар дахь "Перси" /«Percy de Clamart»/ цэргийн эмнэлэгт нас баржээ. Тэрээр Суха Арафат (гэр бүл Суха "Сусу" Тавил) -тай гэрлэсэн. 

Ясир Арафат бол ХХ дугаар зууны хоёрдугаар хагасын радикал улс төрчдийн нэг юм. Түүний амьдрал, ажил үйлс нь үргэлж эсрэг тэсрэг үнэлгээтэй байж ирсэн. Арафат зарим хүмүүсийн хувьд тусгаар тогтнол, үндэсний эрх чөлөөний төлөө тэмцэгч, баатар, бусад хүмүүсийн хувьд хамгийн аймшигт дайсан, алуурчин гэж дүгнэх болно. Арафат бараг төрийн бус хүчирхийллийг улс төрийн тэмцлийн хууль ёсны хэлбэр болгон хувиргаж чадсан хүн. Түүний тэргүүлж байсан Палестиныг Чөлөөлөх байгууллагыг /ПЧБ/ НҮБ-д ажиглагчаар элсүүлж, Арафатыг гадаадын улс оронд төрийн тэргүүн шиг хүлээн авдаг байсан. 

Арафатын амьдралын ихэнх хэсэг нууц хэвээр үлдсэн байдаг. Алдартай Хуссейни овгийн залгамжлагч тэрээр Каирт болсон Ойрх Дорнодын суудлын гол тоглогч байсан. Израил Улс байгуулагдсаны дараа палестины оюутнуудыг нэгтгэж тэмцлийг удирдсан хүн.

Ангилал:Палестины улс төрч
Ангилал:Фатах
Ангилал:Палестины Чөлөөлөх Байгууллагын гишүүн
Ангилал:Антисионизмын хүн
Ангилал:Ойрх Дорнодын мөргөлдөөний хүн
Ангилал:Энхтайвны Нобелийн шагналтан
Ангилал:Италийн Бүгд Найрамдах Улсын Гавьяаны одон шагналтан (их загалмай одонгийн гинжтэй)
Ангилал:Португалын Гавьяаны одон шагналтан (их загалмай)
Ангилал:Цагаан Арслан одон шагналтан
Ангилал:Цэцэн Ярослав вангийн одон шагналтан (1-р зэрэг)
Ангилал:Египетийн хүн
Ангилал:Палестинчууд
Ангилал:1929 онд төрсөн
Ангилал:2004 онд өнгөрсөн
Дугаржавын Цэрэнпунцаг

**Дугаржавын Цэрэнпунцаг** нь БНМАУ-ын хөдөлмөрийн баатар анхны тэмээчин, алдарт тэмээчин хүн юм. 

## Намтар 
Д.Цэрэнпунцаг нь Өвөрхангай аймгийн Богд сумын тэмээчин байв. Д.Цэрэнпунцаг нь тэмээ хариулах, маллах ухаанаа залуу малчдад зааж сургадаг байжээ. Тэр идэр залуу малчдад "Зуны улиралд арав хоног тутамд нутаг сэлгэж байх, элбэг хүйтэн устай газрыг сонгож байх, говь хярыг хослуулах, цаг агаарын байдлыг ямагт анхаарч, түүний аясаар хариулга маллагаа, тэжээлийг зохицуулах, цагийн мууд хашаа, хороо, өвс тэжээл базаахын чухал" гэж онцлон зааж сургадаг байжээ. 

Д.Цэрэнпунцаг нь "Тэмээчдийн социалист хөдөлмөрийн бригад"-ыг анхлан санаачилж хэрэгжүүлж байв. 

## Гавьяа шагнал 
* Хөдөлмөрийн Баатар

Ангилал:Тэмээчин
Ангилал:Монгол улсын хөдөлмөрийн баатар
Ангилал:Богдын (Баянхонгор) хүн
Ангилал:Монголчууд
Ангилал:1914 онд төрсөн
Ангилал:1989 онд өнгөрсөн
Фигаро сонин

**Лё Фигаро** (франц. ***Le Figaro***) бол 1826 онд байгуулагдсан Францын хамгийн эртний өдөр тумын хэвлэмэл сонин юм. Сонины энэ нэрийг Пьер Бөмаршэ-гийн жүжгийн баатар болох Фигарод зориулж өгсөн ажээ.  Тэрхүү Фигарогийн хурим жүжгээс “Шүүмжлэх эрх чөлөөгүй газар ямар ч магтаал үнэ цэнгүй байдаг” (франц. ''Sans la liberté de blâmer, il n’est point d'éloge flatteur*) гэх үгийг тус сонины уриа болгон гарсан байна. 

1854 оны 4 дүгээр сар хүртэл сонин тогтмол бус бөгөөд 4 хуудастай жижиг форматаар хошин шогийн агууллагтай гардаг байжээ. Анхны редакторууд бол: 

* Феликс Дэвин;
* Леон Гозлан;
* Огюст Жал;
* Жюль Жанен;
* Альфонс Карр;
* Нестор Рокплан;
* Жорж Санд;
* Жюль Сандо нар байсан.

1854 онд Ипполит де Вильмесан уг хэвлэлийг худалдан авч, сэргээн босгох гэж хэдэн арван удаа оролдсон байна. Парисын амьдралаас хамгийн дуулиан шуугиантай, сонин өнгө аястай бүх зүйлийг нийтэлж, хамгийн хөгжилтэй танилцуулга хийснээр хэвлэл амжилт олж, долоо хоног тутмын сэтгүүлээс том сонин болж өссөн бөгөөд 1866 оноос хойш өдөр тутмын сонин болжээ. 2005 онд 340 мянга орчим хувь хэвлэгдэж байсан. 

Тус сонин нь одоогийн Францын Засгийн газар болон баруун-төвийн намуудын албан ёсны үзэл бодлыг тусгадаг гэж үздэг. Ийм ч учраас Le Figaro сонинг "зүүн" хэвлэлүүд ихэд шүүмжилдэг байна.

2004 оны байдлаар тус сонин нь Францын нисэхийн **Dassault Aviation** корпорацийн тэргүүн консерватив улстөрч, тэрбумтан Серж Дассо (франц. *Serge Dassault'', 1925—2018)- гийн хяналтад байсан. Радио ярилцлагадаа Дассо "Сонинууд эрүүл санаа бодол сурталчлах ёстой" гэж хэлсэн байдаг.

Сонины онлайн хувилбар 2006 онд гарсан. Хэвлэлийн уншигчид нь нийгмийн дунд анги, ахлах ажилтнууд, жижиг бизнес эрхлэгчдийн төлөөллөөс бүрддэг. Уншигчдынхаа сонирхлыг харгалзан тус хэвлэл нь улс орны олон нийтийн болон соёлын амьдралд болж буй үйл явдлыг сурвалжлахад илүү анхаардаг байна.

## Цахим холбоос 
* Албан ёсны хуудас

Ангилал:Францын сонин
Ангилал:Франц хэлээрх өдөр тутмын сонин
Ангилал:1826 онд анх хэвлэгдсэн
Найрамдлын гүүр (Парагвай-Бразил)

**Найрамдлын гүүр** (, ) нь Парана мөрнийг гатлах, Бразилын Фос до Игуасу хотыг Парагвайн Сьюдад дел Эсте хоттой холбодог автомашины зам бүхий гүүр юм.

Парагвай талаас нь Рута 7, Бразил талаас нь холбооны зам БР-277 гүүртэй холбогдоно.

1956 онд хоёр улс энэ гүүрийг барихаар тохиролцоод, 1957 оноос 1965 оны хооронд барьж дуусгажээ. Тухайн үедээ энэ гүүр нь хамгийн том бетон нуман гүүрэнд тооцогддог байв.

## Зургийн цомог 
## Цахим холбоос 
* 

## Эшлэл 
Ангилал:Нуман гүүр
Ангилал:Төмөр бетон гүүр
Ангилал:Бразилын замын гүүр
Ангилал:Парагвайн замын гүүр
Ангилал:Улс хоорондын гүүр
Ангилал:Сьюдад дел Эсте
Ангилал:Фос до Игуасу
Ангилал:Паранын барилга байгууламж
Ангилал:Паранын тээвэр
Ангилал:Бразил-Парагвайн хилийн гарц
Ангилал:Өмнөд Америкийн гүүр
Фос до Игуасу

**Фос до Игуасу** ( []) нь Бразилын баруун урд зүгт орших Парана Муж Улсын нэгэн хот юм.

## Цахим холбоос 
* Фос до Игуасу хотын захиргааны цахим хуудас (португалаар)

## Эшлэл 

Ангилал:Паранын суурин
Ангилал:Паранын коммун
Ангилал:Бразил-Парагвайн хоорондын хил
Ангилал:Парана мөрний суурин
Ангилал:1914 онд байгуулагдсан
Викториа (Сейшелийн арлууд)

**Викториа** ( ; хуучин нэр нь *Порт Викториа*) хот нь Сейшелийн Арлуудын Бүгд Найрамдах Улсын нийслэл юм. Маэ арлын зүүн хойд эрэгт орших тус хот нь ойролцоогоор 26.500 оршин суугчтай (мэдээ: 2010 он) бөгөөд энэхүү арлын бүгд найрамдах улсын цорын ганц хамгийн их хүн амын төвлөрөл бүхий хот болно. Хотын өнөөгийн нэр нь Их Британийн хатан хаан Викториагийн нэрээр нэрлэгджээ.

## Түүх 
Өнөөгийн Викториагийн нутаг дэвсгэрт Францын колоничлогчид Шарль Рутье де Роменвилийн удирдлага дор 1778 онд анх суурьшсан байна. Тэдний дурсгалд зориулсан хоёр зуун жилийн өмнө барьсан хөшөө хотын төвд байдаг аж.

### Уур амьсгал 
## Цахим холбоос 
## Эшлэл 

Ангилал:Африкийн нийслэл
Ангилал:Африкийн суурин
Ангилал:Далайн боомттой суурин
Ангилал:Сейшелийн арлуудын суурин
Берти Чарлз Форбс

**Берти Чарлз Форбс** (англи. *Bertie Charles Forbes*; 1880 оны 5-р сарын 14-нд Шотландын Нью-Дир хотод төрсөн- 1954 оны 5-р сарын 6-нд Шотландын Абердинширт нас барсан) - америкийн сэтгүүлч,  *Forbes сэтгүүлийг* үүсгэн байгуулагч.

## Намтар 
Шотландын олон хүүхэдтэй гэр бүлд төрсөн. Тэрбээр арван хүүхдийн зургаа дахь нь байв. Берти нэлээд эрт 14 настайдаа тэрээр сургуулиа хаяж, долоо хоногт 75 центээр үсэг өрөгчийн ажилд орсон байна. Түүнд үргэлж хүсдэг байсан юм бичих ажил гэж бодсон чинь эндүүрчээ. 7 жилийн дараа тэрээр стенограф /хурдан тэмдэглэн бичигч/ судлаачаар сурч (тэр үеийн сурвалжлагчдын урьдчилсан нөхцөл байсан) орон нутгийн нэг сонинд сэтгүүлч болжээ. 1904 онд Форбс Шотландыг орхиж явсан. Эхлээд тэр өөр хүнтэй гэрлэсэн хуучин найз бүсгүйгээ хайж Өмнөд Африк руу яваад дараа нь АНУ-д иржээ. Эхэндээ Форбс санхүүгийн янз бүрийн хэвлэлд ажилладаг байв. Удалгүй түүний хүчин чармайлтыг медиа магнат Уильям Рандолф Херст анзаарч, Бертид өөрийн "Нью Йорк американ"-д ажилд орох санал тавьжээ. Цаг хугацаа өнгөрөхөд Форбс авъяас чадвар, эр зоригийнхоо ачаар хамгийн алдартай санхүүгийн сэтгүүлч болжээ. Тэрээр баян, амжилтанд хүрсэн хүмүүсийг нэлээд хатуу шүүмжлэхээс айдаггүй байсан бөгөөд түүний мэдээг редактор хасахад маш дургуй байжээ.

1917 онд тэрээр Форбс сэтгүүл үүсгэж анх "Ажил болон хэрэгжүүлэгч" (англи. *Doors and Doings*) гэж нэрлэхийг хүссэн боловч найз нөхдийнхөө зөвлөснөөр өөрийн нэрээр Форбс гэж нэрэлсэн байна. Форбсын амьд байхад түүний сэтгүүл хэзээ ч амжилт олж байгаагүй, учир нь түүний сэтгүүл илүү амжилттай өрсөлдөгчтэй байсан (жишээлбэл, Business Week ба Fortune).  Их хямралын үеэр сэтгүүл үр өгөөжөө өгөөгүй бөгөөд Берти Чарльз редакцийн зардлыг өөр хэвлэлд өөрт нь төлсөн сэтгүүлчийн хөлсөөсөө төлдөг байв. Түүний Forbes-ийн хэвлэлт 100 мянган хувиас хэтрээгүй бөгөөд энэ нь АНУ-ын хувьд тун даруухан үзүүлэлт байсан юм.

1928 онд хуучин босс болох хэвлэлийн магнат Херст түүний сэтгүүлийг 10 сая доллараар авах санал тавихад нь зараагүй байна.

Ангилал:АНУ-ын сэтгүүлч
Ангилал:Зохиогч
Ангилал:Шотландын цагаач
Ангилал:АНУ дахь цагаач
Ангилал:Африк дахь цагаач
Ангилал:АНУ-ын хүн
Ангилал:Шотландчууд
Ангилал:1880 онд төрсөн
Ангилал:1954 онд өнгөрсөн
Сейшелийн арлууд

**Сейшелийн арлууд** буюу албан ёсоор **Сейшелийн Арлуудын Бүгд Найрамдах Улс** (сейшелийн креолоор *Sesel*; францаар *Seychelles* [], англиар *Seychelles* []) нь Энэтхэгийн далайд орших арлын улс юм. Байр зүйн хувьд тус улс нь африк тивд харьяалагдана. Улсын нийслэл нь Викториа.

## Газар зүй 
### Уур амьсгал 
## Цахим холбоос 
* Сейшелийн Арлуудын Бүгд Найрамдах Улсын Засгийн Газрын цахим хуудас

## Эшлэл 

Ангилал:Африкийн орон
Ангилал:Арлын орон
Ангилал:Африкийн арлын бүлэг
Ангилал:Нэгдсэн Үндэстний Байгууллагын гишүүн орон
Ангилал:Энэтхэгийн далайн арлын бүлэг
Пон дю Бра де ла Плен

**Пон дю Бра де ла Плен** () нь Энэтхэгийн далайд орших Реюньон арлын автомашины гүүр юм. Уг арал нь Францын далайн чанад дахь департамент хэмээгдэх бөгөөд Европын Холбоонд харьяалагддаг.

## Цахим холбоос 
* Bras de la Plaine Bridge

Ангилал:Реюньоны барилга байгууламж
Ангилал:Францын замын гүүр
Ангилал:Хүчитгэсэн бетон гүүр
Ангилал:Тивийн харьяалалгүй гүүр
Ангилал:2000-аад онд барьсан
Баг (салаа утга)

**Баг** нь дараах утгуудыг илэрхийлж болно:

## Засаг захиргааны нэгжид 
* Монгол орны засаг захиргааны хамгийн бага нэгж: баг, сум баг
* Тодорхой ажил үүргийг хамтран биелүүлэхээр нэг зорилгоор нэгдсэн бүлэг хүн: баг, бизнесийн баг, төслийн баг, баг бүрэлдэхүүн, баг хамтлаг, багийн гишүүд, том баг, нэг баг, олон баг
* Биеийн тамирын уралдаан тэмцээнд нэг тал болж нэгдсэн бүлэг: баг, баг хамт олон, үжгийн спортын баг, шигшээ баг, баг тамирчид

## Хэрэглээнд 
* Толгойд өмсөх нүүрний халхавч: баг Жишээлбэл: Бугын баг, *Х*орт утааны баг, Цамын баг, Хаймран баг, Нүдний баг, Багт наадмын баг
* Нүүр царайг арчлах хэрэгсэл: чийгшүүлэгч баг, нүүрний баг

## Шинжлэх ухаанд 
* Амьтан, ургамлын ангиллын хамгийн ерөнхий ай: туурайтны баг, сээр нуруутны баг (овгийн дээр, ангийн дор байрлана)
* Багц, бөөн хэсэг, баглаа: баг шавар, баг цэцэгс, баг бишгүүр

## Хуучирсан үг хэллэгт 
* Орчим, үе, төлөв, хавь: уулын баг, арван цагийн баг, үүр цайхын баг
* Цэцэрлэгт хүрээлэн, цэцгийн хүрээ: баг
* Хар өнгийн хорт идээ ундаан: баг ус (хортой ус), баг идээ (хортой идээ) 

## Шилжсэн утга 
* Хиймэл дүр: хүн бүр багтай, багийг нь хуулах, олон нүүртэй, олон багтай хүн дээ

## Үйл үгээр 
* баглах: юмыг олс дээс, татлага зэргээр боож хүлэх, бэхлэх: ачаа бараа баглах, ном баглах, тавилгыг зөөлөвчөөр баглах
* баглах: багцлан хуваах, багцлан эвхэх, багцлах: хувааж баглах, хэсэглэж баглах
* баглах: баг бишгүүр тоглох, баг бишгүүр хөгжимдөх
* баглах: баг идээ хүртэх, хордох
* баглах: Багцаг дэлбээлэх, Багцаг гарах
Бүлэг

**Бүлэг** бол хэсэг тооны хүмүүс эсвэл юмс хамтдаа нэг газар суурьшсан, цугларсан, ангилагдсан болохыг илтгэнэ.  

## Ерөнхий утга 
Бүлэг: Бөөн, баг, сүрэг, хэсэг, анги, бүлэг болгох, анги бүлэг    

Монгол Улсад ерөнхий боловсролын сургуулийн ангийг бүлгээр ангилж нэрлэдэг.

## Бүлэг хүмүүс 
* Соёлын бүлэг: гишүүд нь ижил соёлтой ижил төстэй бүлэг
* Угсаатны бүлэг: гишүүд нь ижил угсаатны ижил төстэй шинжтэй бүлэг
* Шашны бүлэг: гишүүд нь ижил шашны ижил төстэй бүлэг
* Нийгмийн бүлэг: гишүүд нь ижил нийгмийн шинж чанарыг хуваалцдаг бүлэг
* Овгийн бүлэг: гишүүд нь ижил овгийн ижил төстэй шинжтэй бүлэг
* Байгууллага бүлэг: хамтын зорилго болоод гадаад орчиноороо холбогдож буй аж ахуй нэгж
* Ижил бүлэг: ижил нас, үйл ажиллагаа, туршлага, сонирхолоороо нэгдсэн хоёр гурван хүн 

## Шинжлэх ухаан ба технологи 
### Математик 
* Бүлэг: алгебрийн тодорхой нөхцлийг хангасан хоёртын үйлдлийн хамт олонлог

### Хими 
* Үйл ажиллагааны бүлэг: молекулд зарим шинж чанарыг өгдөг атомын бүлэг
*Хажуугийн бүлэг: химийн элементүүдийн үелэх системийн бүлгийн d- ба f-блокд харьяалагдах элементүүд
* Бүлэг: Үелэх систем нь 18 бүлгээс бүрдэнэ. 
*Бүлэг: (Үелэх системийн бүлэг) бүлэг дотор байгаа элементийн шинжийг тодорхойлдог дугаарлалтын төрөл 

### Цахим орчин ба цахим тооцоолуур 
* Бүлэг (мэдээллийн сан)
* Бүлэг (цахим болон нийгмийн сүлжээ)
* Google-ийн бүлгүүд 
* Yahoo! бүлгүүд
* Нүүрномны бүлгүүд

### Бусад (хоршоо үг байдлаар) 
* Нууц бүлэг: Зохион байгуулалттай бүлгэм

*Хэсэг бүлэг: хэсэг хугацаа   
*Хэлний бүлэг: Хэлний бүлийн ангиллын нэгж (Монгол хэлний бүлэг, Түрэг хэлний бүлэг, Манж-Тунгус хэлний бүлэг )  
* Зохиолын бүлэг: Номын бүлэг, зохиолын бүлэг, киноны бүлэг цуврал   
*Сонирхолын бүлэг: Өөртөө нэгдсэн хүмүүст ашиг өгдөг бүлэг, клуб, нэгдэлт бүлэг
*Галын бүлэг: Бөхийн барилдааны бэлтгэл хийх баг

## Үүсмэл үг 
Бүлэглэл

## Мөн үзэх 
* Баг
* Эвлэл
* Нэгдэл
Жядинфу чөлгөө

**Жядинфу чөлгөө** (хятадаар:嘉定府路; пиньинь галиг:Jiādìng fǔ lù) бол Юань Улсын Сычуан нутгийн син жун шу шэний харъяаны нэгж юм. 1276 онд Жядинфу чөлгөөг байгуулан, захиргааны төв нь Лунюй сяньд байсан. 
## Бүтэц
Жядинфу чөлгөөнд шууд захирагддаг 4 сянь байсан. Үүнд: Лунюй сянь, Жяжян сянь, Эмэй сянь, Жяньвэй сянь
Тус чөлгөө нь гурван жөүтэй. 
# Мэйжөү (眉州): Пөншань, Циньшэн гэсэн хоёр сяньтай. 
# Чюнжөү (邛州): Да-и гэдэг нэг сяньтай байсан.
# Рунжөү (荣州): Вэйюань гэдэг сяньтай байсан. 

## Холбоотой хуудас
* Сычуан нутгийн син жун шу шэн

Ангилал:Сычуанийн суурин
Ангилал:Юань улсын засаг захиргааны нэгж
Саксоны хаант улс

**Заксены хаант улс** ( []) нь Саксоны Вант Улсаас бий болсон бөгөөд 1806 оноос 1918 оны хооронд оршин тогтнож байв. Тус хаант улс нь 1806 оноос 1815 оны хооронд Райны Холбоонд, 1815 оноос 1866 оныг хүртэл Германы Холбоонд харьяалагдаж байлаа. 1867 оноос эхлэн Хойд Германы Холбооны бүрэлдэхүүнд байсан ба 1871 оноос 1918 оныг хүртэл Германы Хаант Улсын захиргаанд байв. Хаант улсын нийслэл нь Дресден.

## Газар зүй 
### 1806-1807 оны үеийн нутаг дэвсгэр 
Заксены Вант Улсаас бий болсон хаант улсын нутаг дэвсгэр нь 1423 онд Майсены маркграфаас вангийн зэрэг хүртсэн, дараа нь 1547 онд Виттенбергийг буулгаж авсан болон 1635 оны Прагийн энхтайвны үр дүнд Дээд ба Доод Лаузицийг нэгтгэж авсан газар нутагтай байв. 1806 оны сүүлээр
* хуучин Майсений Маркграфын эзэмшил нутагт Майсений тойрог (үүнд Майсен, Дресден, Торгау, Пирна, Ошац, Рийза, Гросенхайн, Элстэрверда, Финстервальде, Зэнфтенберг), Лайпцигийн тойрог (Лайпциг, Гримма, Рохлиц, Борна), Эрцгебирге тойрог (Хемниц, Цвиккау, Аннаберг, Фрайберг), хуучин Шөнбургийн ноёрхолд байсан нутаг ба өмнөд талын Фогтланд
* хуучин Заксен-Виттенбергийн Херцогт Улс (нийслэл нь Виттенберг)
* Дорнод ба Умард Тюрингийн ар бэлийн тойргууд
* мөн түүнчлэн өөрийн үндсэн марграфууд болох Дээд Лаузиц (Баутцен, Гөрлиц, Лөбау, Каменц, Лаубан, Циттау) ба Доод Лаузиц (Люббен, Губен, Зорау, Фюрстенберг, Майсений Хамбат Улс (Бишофсверда, Вурцен), Куэрфуртын Вант Улс (Ютербог, Дааме)

## Зургийн цомог 

Leipzig 1804 Der Markt aus der Petersstrasse.jpg|Лайпциг дахь худалдааны зах, 1804 он
Brodowski Napoleon Elbe.jpg|Наполеон Лайпцигийг эзлээд дараа нь Дресден рүү давшиж буй нь
G5241.jpg|Заксены нутаг дэвсгэрийн өөрчлөлт, 1815-1990

## Ном зүй 
* Rudolf Kötzschke, Hellmut Kretzschmar: *Sächsische Geschichte.* 2 Bände, Dresden 1935. (Nachdruck in 1 Band, Frankfurt am Main 1965, Augsburg 1995 (u. ö.), S. 299–397)
* Walter Schlesinger (Hrsg.): *Handbuch der historischen Stätten Deutschlands.* Band 8: *Sachsen* (= *Kröners Taschenausgabe.* Band 312). Unveränderter Neudruck der 1. Auflage 1965. Kröner, Stuttgart 1990, ISBN 3-520-31201-8, S. LII–LXX.
* Karlheinz Blaschke, Susanne Baudisch: *Historisches Ortsverzeichnis von Sachsen.* (= *Quellen und Materialien zur sächsischen Geschichte und Volkskunde.* Band 2). Neuausg. in 2 Bänden. Leipzig 2006. (= ca. 6000 Einträge)

## Цахим холбоос 
* Tilsiter Frieden, Franko-Preußischer Vertrag vom 9. Juli 1807 (PDF; 1,22&nbsp;MB) (германаар)
* Constitution of the Kingdom of Saxony (англиар)
* Заксены Хаант Улсын төрийн дуулал


Ангилал:Европын түүхэн улс
Ангилал:Саксоны түүхэн нутаг дэвсгэр
Ангилал:Германы Хаант Улсын холбооны улс
Ангилал:Наполеоны дагуул улс
Ангилал:Альбертин (язгууртны овог)‎
Ангилал:Райны Холбооны гишүүн улс
Ангилал:Германы Холбооны гишүүн улс
Ангилал:Германы Гаалийн Нийгэмлэгийн гишүүн улс
Ангилал:Хойд Германы Холбооны гишүүн улс
Ангилал:Далайд гарцгүй түүхэн улс
Ангилал:1806 онд байгуулагдсан
Ангилал:1918 онд татан буугдсан
Монголын Спорт Аялалын Холбоо

**Монголын адал явдалт спорт аяллын холбоо** нь 1993 онд үүсгэн байгуулагдсан төрийн бус спортын аяллын байгууллага юм. 

## Түүхэн тойм 
Анх "Монголын спорт аяллын холбоо" нэртэй байж байгаад явганаар, мориор, тэмээгээр, дугуйгаар, усаар гэх мэт аялж байсан уламжлалуудыг шинэ нөхцөлд сэргээхийн сацуу орчин цагийн дэлхийн чиг хандлагын дагууд нэрээ "Монголын адал явдалт спорт аяллын холбоо" болгон өөрчилж байжээ. МАЯСАХ-ны англи нэрийг Mongolian adventure travel & outdoor sports federation гэж нэрлэдэг. 

* 1993 оны 3 сарын 13-нд Монголын Спорт Аяллын Холбооны анхдугаар их хурлыг хийв. Их хуралд Монгол орны 18 аймгаас 122 төлөөлөгч оролцож байжээ. 

* 1994 онд "Миний эх орон-94" Монгол орноо дугуйгаар тойрсон аялал болов. 
* 1995 оны зуны дунд сард буюу 7 сарын 12-29 хүртэлх хугацаанд Эрдэнэт-Сүхбаатар-Алтан-Овоо-Шилийн Богд чиглэлийн морин аялал. Морин аяллын бүрэлдэхүүнд: 

# Шагдарын Отгонбилэг /багийн гишүүн/
# Д.Баясгалан /спортын мастер/
# Б.Мажинбуу /сурвалжлагч/
# С.Дандар /эмч/
# Г.Цэнгэл /зохион байгуулагч/
# Б.Барсболд /багийн гишүүн, агтчин/
# Н.Пүрэвсүрэн /багийн гишүүн, агтчин/
# Д.Уламбаяр /тогооч/  зэрэг 12 хүний хамтаар сурагч Н.Насанжаргал, О.Содбилэг нар явж байжээ. 

* 1997 онд Нийтийн биеийн тамирын арга зүйчдийг бэлтгэх нэгдсэн сургалт хийжээ. 
* 1999 оноос Д.Цэвээндорж Монгол улсын хилийг явганаар тойрох аяллаа эхлүүлсэн байна. 
* 2000 оны 7 сарын 31-нд МСАХ-ны III их хурал болжээ. 

## Үүсгэн байгуулагчид 
* Б.Жияандорж
* Б.Энхмандах
* Л.Зундуй-Ёндон
* Б.Нацагдорж
* Ж.Гэрэлхүү
* Д.Нямдорж
* Д.Чагнаа

### Үе үеийн удирдлагууд 
* 1993-2000 он Б.Жияандорж
* 2000-2001 он Б.Энхмандах
* 2001-2002 он Д.Туяа
* 2002 оноос Ж.Энхбаяр

### Удирдлага 
МАЯСАХ-ны ерөнхий нарийн бичгийн дарга Б.Жияандорж

## Гадаад холбоос 
МАЯСАХ

МОНГОЛЫН АДАЛ ЯВДАЛТ СПОРТ АЯЛАЛЫН ХОЛБОО
Ангилал:1993 онд байгуулагдсан
Ангилал:Монголын спортын клуб
Ангилал:Монголын төрийн бус байгууллага
__FORCETOC__
__INDEX__
__NEWSECTIONLINK__
Эдийн засгийн газар зүй

**Эдийн засгийн газар зүй**- Нийгмийн эдийн засгийн амьдралын байршлын зохион байгуултыг судалдаг нийгэм газар зүйн шинжлэх ухаан. Эдийн засгийн газар зүй нь 
# дэлхий нийтийн эдийн засгийн ерөнхий газар зүй, 
# бүс нутгийн эдийн засгийн газар зүй болон 
# салбарын (аж үйлдвэр, хөдөө аж ахуй, тээвэр, үйлчилгээ гэх мэт) гэж хуваадаг.  

Эдийн засгийн газар зүй гэсэн нэр томьёог анх 1751 онд Оросын эзэнт гүрний Газар зүйн хэлтсийг удирдаж байсан М.В.Ломоносов нэвтрүүлсэн. 1960-аад оны дунд үе хүртэл цэвэр үйлдвэрлэлийн хандлага давамгайлж байсан бол 1970-80-аад онд эдийн засгийн газарзүйн сэдэвт хотжилт, хотууд хоородын сүлжээ үүсэх болон нийгмийн асуудлууд орсон байна. Удаан хугацааны туршид эдийн засгийн газар зүйчдийн анхаарлыг материаллаг үйлдвэрлэлийн нутаг дэвсгэрийн хуваарилалтын хэв маяг, нөхцөл байдал, онцлог шинж чанарууд дээр төвлөрүүлж байв.

Оксфордын их сургуулийн эдийн засгийн профессор Энтони Венэйблс */Anthony James Venables/* Эдийн засгийн шинэ газарзүйн /ЭЗШГ/ хоёр аналитик бүрэлдэхүүн хэсэг байдаг тухай бичжээ. 

1. Эхнийх нь орон зайн харилцан үйлчлэл нь өртөг дагалддаг гэдгийг ойлгох явдал юм. Энэ нь ажилчид хоорондоо орон зайн хувьд ойрхон биш бол үр ашиг нь бага байх болно гэсэн үг юм. Эцсийн хэв шинж нь янз бүрийн барааны хөдөлгөөнт байдал, янз бүрийн газруудын хоорондох эдийн засгийн үйл ажиллагааны төрлөөс хэрхэн хамаарч байгааг харуулсан болно. 

2. Хоёрдахь гол бүрэлдэхүүн хэсэг нь орон зайд төвлөрөхөд үйлдвэрлэлийг түлхдэг төвөөс зугтах хүч байдаг гэсэн таамаглал юм. Чухамдаа төвөөс зугтах (жишээлбэл, үйлдвэрлэлийн шууд ба эргэх холбоо, тээвэрлэлтийн явцад өгөөж нэмэгдэх) ба төвөөс зугтах (жишээлбэл, үйлдвэрлэлийн зарим хүчин зүйлийн хөдөлгөөнгүй байдал, газрын түрээсийн төлбөр) -ийн харилцан үйлчлэл нь хандлагын анхаарлын төвд байна. Нэг загварт бодит байдлын олон янз байдлыг харгалзан үзэх нь туйлын хэцүү тул хандлагыг дэмжигчид нэг төвөөс зугтах ба нэг төвөөс зугтах хүчний харилцан үйлчлэлд тулгуурлахыг санал болгож байна. Дүрмээр бол үйлдвэрлэлд шууд ба эргэх холболтыг (түүхий эд нийлүүлэгч ба боловсруулах үйлдвэрүүдийн хооронд эсвэл ажилчид ба ажил олгогчдын хооронд) төвлөрсөн хүч гэж үздэг. Заримдаа ийм холболтыг Английн уран зохиолд зах зээлийн хэмжээний нөлөө гэж нэрлэдэг. Эдийн засгийн үйл ажиллагааны орон зайн төвлөрлийг эсэргүүцэх хүч нь ихэвчлэн үйлдвэрлэлийн зарим хүчин зүйлийн хөдөлгөөнгүй байдал юм. ЭЗШГ-ийн гол төлөөлөгч Пол Кругман */Paul Robin Krugman/* нэг нийтлэлдээ ийм сонголт хийх хоёр шалтгааныг дурдав.Үүнд:

# Таамаглалыг дүгнэлтээс тусгаарлах нь зүйтэй, өөрөөр хэлбэл бөөгнөрөл (орон зай дахь төвлөрөл) -ийг бөөгнөрлийн нөлөөгөөр тайлбарлахаас зайлсхийх хэрэгтэй. Гэсэн хэдий ч, "гадны нөлөө" (англ. external effects) гэж нэрлэгддэг хар хайрцаг доторх хүчийг төвөөс зугтах ба төвөөс зугтах хүч гэж үзвэл ийм нөхцлийг зөрчихгүй байх нь туйлын хэцүү юм. 

2. Байршлын ангилалд анхаарлаа төвлөрүүлдэг тул зайны категорийг байгалийн жамаар оруулсан загварыг илүүд үздэг. Энэ шаардлагыг тээврийн зардлаар дамжуулж буй холбоосын үр нөлөөгөөр хамгийн сайн хангаж өгдөг.
Херлуф Бидструп

**Херлуф Бидструп** (; 1912 оны 9 дүгээр сарын 10-нд Берлин хотод төрж, 1988 оны 12 дугаар сарын 26-нд  Аллерөдэд нас барсан) - Данийн шог зураач, нийгмийн зүтгэлтэн, коммунист. Тэрбээр 5 мянга гаруй хошиг шог зураг зурсан.

## Намтар 
Херлуф Бидструп Берлин хотод 1912 оны 9 дүгээр сарын 10-нд төрсөн. Түүнийг төрөх үед нь **Христиан Ханс Херлуф Бидструп** (дани. *Christian Hans Herluf Bidstrup*) гэж нэрлэсэн байна. Эцэг Хермонд Бидструп (1885—1973) Дани улсын иргэн, мэргэжлийн будагчин, чимэглэгч уран зураач, Германд ажил хайж ирсэн. Эх Августа Эмма Берта Шмидт (1887—1957) нь Германы иргэн. Херлуф хүүг 5 нас хүрэхэд гэр бүл Дани улс руу буцаж нүүжээ. 

Дунд сургуулиа дүүргээд 1931 онд Копенхагены Эзэн хааны уран зургийн Академид сурч 1935 онд төгссөн байна. Төрөл бүрийн хэвлэлүүдтэй хамтран ажиллаж өөрийн шог зургийн уран бүтээлээ хэвлүүлдэг байжээ. 

Дани улс нацист Германд эзлэгдсэн үед «Social-Demokraten» сонинтой хамтран ажиллаж фашистуудыг далдуур шоглосон хошин шог зураг хэвлүүлдэг байжээ. Дайны үеэр 1943 онд Данийн Коммунист намд элсэж, 1945 оноос намын сонин «Ланд ог фольк» сонинд ажиллаж улс төрийн үйл явдлыг харуулсан шог бүтээлүүдээ тогтмол хэвлүүлдэг байсан. 

Бидструпын зурсан зургуудыг "өдөр тутмын хошин зураг", "улс төрийн цуврал элэглэл" гэж хувааж болно. Шог зураачийн хэлснээр тэрбээр текстээ бэлтгэж, сонин унших, өдөр тутмын амьдралыг ажигласны дараа л комикс хэлбэрээр үйл явдалтай мэт зургаа зурж эхэлдэг байсан байна.

Тэрбээр генерал Франсиско Франко, Италийн диктатор Бенито Муссолини, нацист Германы Херманн Гөринг, Йозеф Гоеббелс, Адольф Хитлер нарыг шоглож зурдаг байжээ. 

1948- 1955 оны хооронд Чехословак, ЗХУ, БНХАУ-д зочилж олон зураг зурж,  «Ланд ог фольк» сонинд хэвлүүлж сүүлд тусдаа ном гаргасан байна. 

1962 онд 60 насны ойгоороо ЗХУ-ын төрөл бүрийн шагнал хүртсэн байна. 

Херлуф Бидструп Зүүн Германы телевизийн нэвтрүүлэгт тогтмол оролцож, хошин шог зураг зурах үйл явцаа үзүүлдэг байжээ. 

Монголд түүний "Уран шог" нэртэй хошин шог зургийн цомог 3 удаа хэвлэгдэж байжээ. Сүүлд 2018 онд "Очирпресс" ХХК 3 дахь хэвлэлийг хэвлэсэн ажээ.  

## Цахим хуудас
* bidstrup.ru

Ангилал:Данийн шог зураач
Ангилал:Германы шог зураач
Ангилал:Данийн коммунист
Ангилал:Лениний нэрэмжит олон улсын энхтайвны шагналтан
Ангилал:Даничууд
Ангилал:1912 онд төрсөн
Ангилал:1988 онд өнгөрсөн
Мекленбург-Штрелицийн Их Гүнт Улс

**Мекленбург-Штрелиц** ( []; мөн түүнчлэн *Штрелиц* эсвэл *Штрелицийн орон*  буюу ) нь 1701 оноос 1918 оны хооронд оршин тогтносон, өөрийн гэсэн хууль тогтоох засаглалгүй, Мекленбургийн нийт улсын нэгэн херцогт улс байв. Засаглалын хувьд Мекленбургийн нийт улсаас салангид байсан Мекленбург-Шверин ба Мекленбург-Штрелицийн Херцогт Улсууд нь 1806 оныг хүртэл эзэнт гүрний феодал ба Герман Үндэстний Ариун Ромын Эзэнт Гүрний бүрэлдэхүүн улс байв. Эзэнт гүрэн нурсны дараа 1815 онд Венийн конгрессоос эдгээр херцогт улсуудын зэргийг нэмэн херцогт ба их херцог зэрэг олгон бие даасан улсууд болгосон ба 1867 онд Хойд Германы Холбооны гишүүн улс, 1871 онд Германы Хаант Улсын бүрэлдэхүүнд оржээ.

## Түүх 
## Ном зүй 
* Daniel Zander: *Stoff zur Landeskunde von Mecklenburg-Strelitz.* Neustrelitz 1889.
* Georg Krüger [Hrsg.]: *Kunst- und Geschichtsdenkmäler des Freistaates Mecklenburg-Strelitz.* 2 Bde. in 4 Teilen. Neubrandenburg 1921–1934 (Digitalisate).
* *Mecklenburg-Strelitzer Geschichtsblätter* / hrsg. von Hans Witte. 11 Jge. (1925–1935).
* Carl August Endler: *Geschichte des Landes Mecklenburg-Strelitz (1701–1933).* Hamburg 1935.

## Цахим холбоос 
* Мекленбург-Штрелицийн Их Херцогт Улс

## Эшлэл 

Ангилал:Германы Хаант Улсын холбооны улс
Ангилал:Мекленбург-Өрнө Помераны түүхэн нутаг дэвсгэр
Ангилал:Ариун Ромын Эзэнт Гүрний улс
!
Ангилал:Райны Холбооны гишүүн улс
Ангилал:Германы Холбооны гишүүн улс
Ангилал:Германы Гаалийн Нийгэмлэгийн гишүүн улс
Ангилал:Хойд Германы Холбооны гишүүн улс
Ангилал:Ваймарын Бүгд Найрамдах Улсын муж улс
Ангилал:1701 онд байгуулагдсан
Ангилал:1933 онд татан буугдсан
Хессений Вант Улс

**Хессений Вант Улс** ( []; мөн товчоор *Kurhessen*) нь 1815 оноос эхлэн Хессен-Касселын Ландграфт Улсыг нэрлэж ирсэн нэршил бөгөөд тус улсын ноён нь 1803 онд курфюрст цолтой болсноор *курфюрстэт улс* буюу вант улс болжээ.

## Түүх 
## Ном зүй 
* Otto Bähr: *Das frühere Kurhessen – Ein Geschichtsbild*. Brunnemann, Kassel 1895.
* Karl Ernst Demandt: *Geschichte des Landes Hessen*. Bärenreiter, Kassel 1972, ISBN 3-7618-0404-0.
* Ewald Grothe: *Kurfürstentum*. In: *Kassel Lexikon*. Hrsg. v. der Stadt Kassel, Bd. 1. euregio, Kassel 2009, ISBN 978-3-933617-39-2, S.&nbsp;360–362.
* Harald Höffner: *Kurhessens Ministerialvorstände der Verfassungszeit 1831–1866*. Dissertation. Gießen 1981.
* Philipp Losch: *Geschichte des Kurfürstentums Hessen. 1803–1866.* Elwert, Marburg 1922; Neudruck: Hamecher, Kassel 1972, ISBN 978-3-920307-07-7.

## Цахим холбоос 
* Statistische und geschichtliche Informationen zu Hessen-Kassel

## Эшлэл 
Ангилал:Хессений түүхэн нутаг дэвсгэр

Ангилал:Германы Холбооны гишүүн улс
Ангилал:Германы Гаалийн Нийгэмлэгийн гишүүн улс
Ангилал:Далайд гарцгүй түүхэн улс
Ангилал:Европын түүхэн улс
Ангилал:Шинэ эриний түүхэн улс
Ангилал:1814 онд байгуулагдсан
Ангилал:1866 онд татан буугдсан
Накамото Юүта

**Накамото Юүта** (Хүмүүсийн мэдэхээр Юүта, Yuta, Nakamoto Yuta (Hangul: 유타)  (Kanji: 中本悠太) бол дуучин, реппер, бүжигчин юм. Тэрээр Японы Осака хотын Кадомад 1995 оны 10 сарын 26-нд мэндэлжээ. Тэр бол NCT гэх KPOP хамтлагийн гишүүн юм.

## NCT-д 
* 2016 оны 7 сарын 7: NCT 127-д NCT #127 цомгоор дэбют хийсэн
* 2018 оны 3 сарын 14: NCT 2018 гэх төслийн юнитэд NCT 2018 Empathy гэх бүрэн хэмжээний цомгоор оролцсон.
* 2018 оны , сарын 11: NCT U-н хувиар "I Wanna Be a Celeb" дууг cover хийн, тусгай үзүүлбэр үзүүлсэн.
* 2020 оны 10 сарын 12: NCT 2020 гэх төслийн юнитэд NCT Resonance Pt. 1 гэх бүрэн хэмжээний цомгоор оролцсон.
* 2020 оны 10 сарын 12: NCT U-н хувиар анх удаа "Dancing In The Rain", "Faded In My Last Song", "From Home" гэх дуунуудад оролцсон.
* 2020 оны 11 сарын 23: NCT 2020 гэх төслийн юнитэд NCT Resonance Pt. 2 цомгоор "Work It" болон "Raise The Roof"-г дуулан оролцсон
* 2020 оны 12 сарын 4: NCT 2020 гэх төслийн юнитэд Resonance гэх синглийг дуулан оролцсон.

## Filmography 
### **TV Shows** 
### **Radio Program** 
## Төлөөлөгч
Дашдэлэгийн Ишдоо

**Дашдэлэгийн Ишдоо** нь (1922 онд төрсөн, 1994 онд нас барсан) Алтан гадас одонт хуульч, өмгөөлөгч хүн юм. 

## Намтар 
Д.Ишдоо нь 1922 онд Дорноговь аймгийн Дэлгэрхэт сумын нутаг Борхошуу гэдэг газар төржээ. Бага насандаа Чойрын хийдэд шавилан сууж байжээ. 

1942 онд цэргийн алба хаасан бөгөөд 1945 оноос Дорноговь аймгийн цагдан сэргийлэх хэлтэст цагдаа, бага дарга, хэсгийн төлөөлөгч, мөрдөн байцаагч хийж байв. 

### Ажилласан байдал 
* 1953 оноос Эрдэнэ сумын хэсгийн шүүгч хийж байсан. 
* 1955 онд Зүүнбаянд шүүгчээр нэг жил ажиллажээ. 
* 1956 оноос Айраг суманд шүүгч хийв. 
* 1958 оноос Дорноговь аймгийн шүүгч хийжээ. 
* 1959 оноос Хэнтий, Дорноговь аймгийн хяналтын туслах прокурор хийжээ. 
* 1968-1983 онд Дорноговь аймгийн хууль зүйн зөвлөгөө өгөх газарт эрхлэгч, өмгөөлөгчөөр ажиллажээ. 

## Гавьяа Шагнал 
* Алтан гадас одон
* Ардын хувьсгалын 40, 50, 60, 70 жилийн ойн медаль
* Хууль зүйн албаны тэргүүний ажилтан

Ангилал:1922 онд төрсөн
Ангилал:1994 онд өнгөрсөн
Ангилал:Монголчууд
Ангилал:Монголын хуульч
Ангилал:Монголын өмгөөлөгч
Ангилал:Алтан гадас одон шагналтан
Астон Мартин Ф1

**Астон Мартин Ф1** () нь Их Британийн лицензээр Формула 1 уралдаанд оролцдог, Английн Силверстонд төвтэй уралдааны жүчээ юм. Тус баг нь 2018 оны наймдугаар сард дампуурлаа зарласан Форс Индиа багаас гаралтай бөгөөд анхны гараагаа **Расинг Пойнт Форс Индиа Ф1 Баг** ('***) гэх нэрээр, 2019, 2020 онд **Расинг Пойнт Ф1 Баг** хэмээх нэрүүдтэй оролцжээ. 2021 онд Астон Мартин нь Лэнс Стролл ба Себастиан Феттел нарын үндсэн нисгэгчтэйгээр гараанд гарсан.

## Тоон үзүүлэлт 
### Формула-1-ийн статистик 
Мэдээ: 2021 оны Азербайжаны их шан уралдааны дараа

**Зүүлтийн тайлбар*'

### Бүх нисгэгчдийн Формула-1-д гаргасан амжилт 
Мэдээ: 2021 оны Монакогийн их шангийн дараа

Одооны нисгэгчдийг шар дэвсгэр өнгөөр ялгасан.

## Цахим холбоос 
* Албан ёсны цахим хуудас

## Эшлэл 
Ангилал:Формула-1-баг
Ангилал:Их Британийн моторт спорт
CNN

**CNN** (*Си-Эн-Эн гэж уншдаг*; англи. Cable News Network- Кабелийн мэдээний сүлжээ) - Америкийн бизнесмэн Тэд Төрнэрийнн  (англиар Robert Edward "Ted" Turner III) 1980 оны 6-р сарын 1-нд байгуулсан телевизийн суваг. 

*Warner Media* (Уорнер Медиа)-ийн эзэмшилд байдаг *Turner Broadcasting System* (Тёрнер) компанийн нэгэн салбар нь юм. 

CNN нь дэлхийд анх удаа зогсолтгүй 24 цагийн турш мэдээ дамжуулах санал дэвшүүлж хэрэгжүүлсэн юм. 2005 оны 6-р сарын 1-ний байдлаар CNN нь кабелийн болон хиймэл дагуулын мэдээллийн 14 суваг, хоёр радио станц, зургаан интернэт сайт, гадаадад 37 өөрийн товчоотой байсан. CNN-ий мэдээг 38 сансрын хиймэл дагуул дамжуулж, дэлхийн 212 улс орон, нутаг дэвсгэрийн 200 сая гаруй өрхөд хүрдэг. 

АНУ-д тэргүүлэх байр суурь эзэлдэг хэдий ч "CNN" нь олон улсын мэдээллийн үйлчилгээнүүдийн дунд Их Британийн "BBC"-ийн үзэгчдээс бага тул хоёрдугаарт бичигдэж байна (BBC World News - 277,6 сая өрх үздэг).

Холдингийн тэргүүн Жэф Цукер (англи. *Jeff Zucker*). 

## АНУ дахь CNN 
Атланта хотод төв нь байрладаг. АНУ-ын Бостон, Вашингтон, Даллас, Детройт, Лос-Анжелес, Майами, Шинэ Орлеан, Нью-Йорк, Сиэтл, Сан-Франциско, Чикаго хотуудад салбарууд нь үйл ажиллагаагаа явуулдаг. 

Үзэгчдийн тоог тогтоодог Нильсений судалгааны дагуу CNN мэдээллийн сүлжээнүүдийг тэргүүлдэг. Гэсэн хэдий ч удаан хугацааны үзэгчдийн тоогоор (Nielsen Dot Ratings) Fox News-ээс доогуур байна. CNN нь голчлон Атланта хотын төв байр, Нью-Йорк, Вашингтоны студиудаас нэвтрүүлэг дамжуулдаг. Америкийн Нэгдсэн Улсад 2004 оны 12-р сарын байдлаар мэдээний суваг АНУ-ын 88.2 сая орон сууц, байшин, 890.000 гаруй зочид буудлын өрөөнд мэдээгээ цацдаг байв. 

## Европ дахь CNN 
CNN-ий Европ дахь төв байр Лондон хотод байрладаг. 

### Гадаад дахь салбарууд 
Ангилал:1980 онд байгуулагдсан
Ангилал:АНУ-ын телевизийн суваг
Ангилал:АНУ-ын аж ахуйн нэгж
Ангилал:Атлантагийн байгууллага
Чэнду чөлгөө

**Чэнду чөлгөө** (хятадаар:成都路; пиньинь:Chéngdū lù) бол Юань Улсын Сычуань төлөөний мужийн нэгэн чөлгөө юм. Хубилай хааны үед Сүн улсын харьяаны Чэнду фуг эзлээд Чэнду лу буюу чөлгөө болгон өөрчлөн байгуулсан. Тус чөлгөөний төв нь Чэнду сянь, Хуаян сяньд байсан. Хубилай хааны эхэн үед Сычуанийг Шаньсигийн төлөөний мужтай нэгтгэж байсан ч, 1286 онд Сычуань зэрэг газрын син жун шу шэнийг байгуулж, бие даасан субьект болгов. 1371 онд Мин улс, Сычуанийг эзлэн авсны дараа Чэнду чөлгөөг Чэнду фу болгон өөрчлөв.    

## Бүтэц
Чэнду чөлгөө нь нийтдээ 7 жөү, 18 сяниас бүрдэж байжээ. 
# Пөнжөү: Мөнян сянь, Чуннин сянь
# Ханьжөү: Шөнфан сянь, Дөян сянь, Мяньжү сянь
# Аньжөү: Шичуань сянь
# Гуаньжөү
# Чунцинжөү: Жиньюань сянь, Синьжин сянь
# Вэйжөү: Тонхуа сянь
# Жяньжөү   
Эдгээр долоон жөүгээс гадна шууд захирагдах 9 сяньтай байсан.  
# Чэнду сянь
# Хуаян сянь
# Синьду сянь
# Пи сянь
# Вэньжян сянь
# Шюаньлю сянь
# Синьфан сянь
# Рэньшоу сянь
# Жиньтан сянь 

## Холбоотой хуудас
* Сычуан нутгийн син жун шу шэн

Ангилал:Юань улсын засаг захиргааны нэгж
Ангилал:Сычуанийн суурин
Улаан талбай

**Улаан талбай** () нь ОХУ-ын нийслэл Москва хотын төвд байрладаг бөгөөд тус улсын түүх, түүний соёлтой салшгүй холбоотой юм. Энэхүү төв талбай нь Орос улсын олон тэмдэглэлт түүхэн үйл явдлын гэрч болж байсан юм. Талбайд Гэгээн Василийн болон Казанийн сүм, Төрийн түүхийн музей, Минин, Пожарский нарын хөшөө, В.Лениний бунхан, Кремль болон ОХУ-ын Ерөнхийлөгчийн албан ёсны өргөө байрладаг. "Улаан талбай" нь Орос улсын бэлэгдэл юм. 

Анх XIV дүгээр зууны хоёрдугаар хагаст Кремлийн хан боссоны дараа худалдаа хийдэг "Торг" гэдэг зах байжээ. Дундад зууны үед Москва хот ойр ойрхон галд автан шатддаг байсан бөгөөд 1595 онд маш хүчтэй гал гарч Кремль орчим бүрэн шатсан тул 1596 оноос эхлэн  худалдаачид 1-2 давхар чулуун байшин барьж эхэлсэн үеэс "Красная площадь" буюу Улаан талбай гэж нэрлэх болсон байна. 1804 онд тус талбайг газрыг анх чулуугаар бүрсэн түүхтэй. 1917 оны Оросын Октябрын хувьсгалаас хойш ЗХУ-ын нийслэл Москва хотын төв талбай гэдэг утгаараа тус улсын баяр ёслолын гол үйл явдлуудыг өнөөг хүртэл Улаан талбайд иргэдийн болон цэргийн ёслолын жагсаал хийж тэмдэглэж иржээ. ЗХУ-ын фашист германы эсрэг дайны үеийн 1941 оны 11 дүгээр сарын болон 1945 оны 6 дугаар сарын 24-нд болсон Эх орны дайны  Ялалтын Цэргийн ёслолын жагсаал энэ талбайд болсон түүхтэй. 

## Улаан талбай дахь үзмэрүүд 
Улаан талбай дахь **"Спасская башня"**- Москвагийн Кремлийн 20 цамхагийн хамгийн алдартай нь. Кремлийн гол хаалга байралдаг уг цамхагийг 1491 онд Итали архитектор барьжээ.  Тэднийг Смоленскийн Аврагчийн дүрсээр чимэглэсэн болно. Дээд хэсэгт алдарт цаг байралдаг бөгөөд орой дахь таван хошууг сүүлд 1935 онд суурилуулсан ажээ. 

"Собор Покрова Пресвятой Богородицы" буюу хүмүүсийн ярьдагаар Собор Василия Блаженного буюу **"Василий Блаженийгийн сүм"** нь Улаан талбайн төвд байрладаг гайхалтай үзэсгэлэнтэй Үнэн алдартны сүмийг 16 -р зууны дунд үед Догшин Иваны захиалгаар 1555-1561 онуудад барьсан байна. Энэхүү барилга нь сүүлд Зөвлөлтийн /1919-1990/ үед ч сүр жавхаагаа алдаагүй юм.   

Улаан талбайн урт нь- 330 метр, өргөн нь- 75 метр, нийт -24 750 м² талбай эзэлдэг байна.

1990 онд Улаан талбайг Москвагийн Кремлийн хамт ЮНЕСКО-гийн Дэлхийн өвийн жагсаалтад бүртгэж авсан байна.

## Цахим холбоос 
* «Улаан талбай» moskau.RU цахим хуудаст

Ангилал:Москва дахь талбай
Ангилал:Европ дахь талбай

Ангилал:Цаазаар хороох газар
Ангилал:Явган зорчигчийн бүс
Ангилал:Европын дэлхийн өв
Ангилал:Орос дахь дэлхийн өв